|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

##  H O T Ă R Â R E A Nr. 38

**din 25 martie 2016**

**privind aprobarea predării către Ministerul Dezvoltării Regionale și Administrației Publice, prin Compania Națională de Investiții ”CNI” S.A., a amplasamentului constând în teren pe Strada Nicolae Iorga Nr. 5 și asigurarea condițiilor în vederea executării obiectivului de investiții ”Construire sală de educație fizică școlară pe Strada Nicolae Iorga Nr. 5, Municipiul Dej, județul Cluj”**

**Consiliul local al Municipiului Dej,** întrunit în ședința de îndată din data de martie 2016,

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 7.068 din data de 21 martie 2016, al Biroului Programe – dezvoltare din cadrul Primăriei Municipoiului Dej;

În conformitate cu prevederile:

Ordonanței Guvernului Nr. 16/19 august 2014 pentru modificarea și completarea Ordonanței Guvernului Nr. 25/2001 privind înființarea Companiei Naționale de Investiții ”CNI” S.A.;

În temeiul ’art. 36’, alin. (2), lit. c), alin. (5), lit. a) şi ’art. 45’, alin. (3) din Legea administraţiei publice locale Nr. 215/2001, republicată, cu modificările şi completările ulterioare,

**H O T Ă R Ă Ş T E:**

 **Art. 1.**  **Aprobă** predarea către Ministerul Dezvoltării Regionale și Administrației Publice prin Compania Națională de Investiții ”CNI” S.A., pe bază de protocol, a amplasamentului imobil constituit din teren situat în Municipiul Dej, Strada Nicolae Iorga Nr. 5 și aflat în administrarea Consiliului Local Dej, în suprafață de 900 m.p., identificat potrivit Cărții funciare Dej Nr. 60633 cu Nr. cadastral/topo 60633 și Cartea funciară Dej Nr. 60633, în vederea și pe perioada realizării de către ”CNI” – S.A. a obiectivului de investiții ”Construire sală de educație fizică școlară pe Strada Nicolae Iorga Nr. 5, Municipiul Dej, județul Cluj” –proiect pilot.

**Art. 2**. Amplasamentul este viabilizat, conform documentelor urbanistice, cu respectarea reglementărilor în vigoare.

**Art. 3.** **Aprobă** asigurarea finanțării de către Consiliul Local al Municipiului Dej, județul Cluj a cheltuielilor pentru racordurile la utilități (electrică, apă, canal, gaz sau alt tip de combustibil utilizat, etc.).

**Art. 4.** Consiliul Local al Municipiului Dej, se obligă să asigure, în condițiile legii, suprafețe de teren necesare pentru depozitarea și organizarea șantierului.

**Art. 5.** **Aprobă** finanțarea din bugetul local al cheltuielilor pentru servicii și lucrări finanțate de Unitatea Administrativ Teritorială.

**Art. 6.** Consiliul Local al Municipiului Dej se obligă ca, după predarea amplasamentului și a obiectivului realizat, să mențină destinația acestuia și să îl întrețină pe o perioadă de minim 15 ani.

**Preşedinte de şedinţă,**

**Kovrig Anamaria Magdalena**

**Nr. consilieri în funcţie - 19**

 **Nr. consilieri prezenţi - 14**

**Nr. voturi pentru - 14**

 **Nr. voturi împotrivă -**

 **Abţineri -**  **Contrasemnează,**

 **Secretar**

 **Jr. Pop Cristina**